บาทเปิด 30.72  บาทต่อดอลลาร์ทรงตัว
เงินบาทเปิดตลาด 30.72  บาทต่อดอลลาร์ ทรงตัว  ตลาดรอการประชุมสุดยอดผู้นำ G20 มองกรอบวันนี้ 30.65-30.85บาทต่อดอลลาร์
27 มิ.ย. 2562

เงินบาทเปิดตลาด 30.72  บาทต่อดอลลาร์ ทรงตัว  ตลาดรอการประชุมสุดยอดผู้นำ G20 มองกรอบวันนี้ 30.65-30.85บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.72 บาท/ดอลลาร์ จากปิดตลาดเย็นวานนี้ที่ระดับ 30.73 บาท/ดอลลาร์
"บาททรงตัวค่อนข้างนิ่ง" นักบริหารเงิน กล่าว
สำหรับทิศทางในวันนี้ นักลงทุนรอดูผลประชุม G20 โดยเฉพาะผลหารือเพื่อลดความขัดแย้งทางการค้าระหว่างผู้นำสหรัฐและจีน ส่วนปัจจัยในประเทศนักลงทุนรอดูความชัดเจนของธนาคารแห่งประเทศไทย (ธปท.)ว่าจะมีการออกมาตรการดูแลค่าเงินบาทหรือไม่ หลังส่งสัญญาณผ่านที่ประชุมคณะกรรมการนโยบายการเงิน (กนง.) ที่เงินบาทแข็งค่ากว่าภูมิภาค
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 30.65-30.85 บาท/ดอลลาร์